1976L0757 — SL — 01.05.2004 — 006.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA SVETA z dne 27. julija 1976 o približevanju zakonodaje držav članic o odsevnikih za motorna in priklopna vozila (76/757/EGS) (UL L 262, 27.9.1976, p.32)

spremenjena z:





spremenjena z:









▼B

DIREKTIVA SVETA

z dne 27. julija 1976

o približevanju zakonodaje držav članic o odsevnikih za motorna in priklopna vozila

(76/757/EGS)







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, zlasti člena 100 Pogodbe, ob upoštevanju predloga Komisije, ob upoštevanju mnenja Evropskega parlamenta ( 1 ), ob upoštevanju mnenja Ekonomsko-socialnega odbora ( 2 ), ker se tehnične zahteve, ki jih morajo izpolnjevati motorna vozila na podlagi nacionalne zakonodaje, med drugim nanašajo tudi na odsevnike; ker se te zahteve v vsaki od držav članic razlikujejo; ker je zato potrebno, da vse države članice bodisi poleg svojih obstoječih predpisov ali namesto njih sprejmejo enake zahteve, zlasti da bi bilo tako mogoče uvesti postopek EGS-homologacije za vsak tip vozila na podlagi Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil ( 3 ); ker je Svet v Direktivi 76/756/EGS ( 4 ) določil skupne zahteve za vgradnjo svetlobnih in svetlobno-signalnih naprav v motorna in priklopna vozila; ker usklajen postopek homologacije odsevnikov omogoča vsaki državi članici, da preveri skladnost s skupnimi zahtevami za izdelavo in preskušanje in da obvesti druge države članice o svojih ugotovitvah tako, da jim pošlje kopijo certifikata o homologaciji sestavnega dela za vsak tip odsevnika; ker zaradi oznake EGS-homologacije sestavnega dela na vseh odsevnikih, izdelanih skladno s homologiranim tipom, niso potrebna tehnična preverjanja teh odsevnikov v državah članicah; ker je priporočljivo upoštevati tehnične zahteve pravilnika ECE R 3 Gospodarske komisije ZN za Evropo („Enotne določbe za homologacijo odsevnikov za motorna vozila“) ( 5 ), ki je priložen Sporazumu z dne 20. marca 1958 o sprejetju enotnih pogojev za homologacijo in o vzajemnem priznavanju homologacije opreme in delov motornih vozil; ker približevanje nacionalne zakonodaje držav članic o motornih vozilih vključuje vzajemno priznavanje preverjanj, ki jih države članice opravijo na podlagi skupnih zahtev, SPREJEL NASLEDNJO DIREKTIVO:







Člen 1

▼M2

1. Vsaka država članica podeli ES-homologacijo sestavnega dela za vsak tip odsevnika, ki izpolnjuje konstrukcijske in preskusne zahteve, določene v ustreznih prilogah.

▼B

2. Država članica, ki je podelila EGS-homologacijo sestavnega dela, sprejme, po potrebi v sodelovanju s pristojnimi organi drugih držav članic, potrebne ukrepe za preverjanje skladnosti proizvodnje s homologiranim tipom, če je to potrebno. To preverjanje je omejeno na naključne kontrole.

Člen 2

▼M2

Za vsak tip odsevnika, ki ga države članice homologirajo na podlagi člena 1, izdajo proizvajalcu oznako ES-homologacije sestavnega dela, skladno z vzorcem iz Priloge I, Dodatek 3.

▼B

Države članice sprejmejo vse ustrezne ukrepe za preprečitev uporabe oznak, ki bi lahko povzročile zamenjavo med odsevniki, homologiranimi na podlagi člena 1, in drugimi napravami.

Člen 3

1. Nobena država članica ne sme prepovedati dajanja odsevnikov v promet zaradi razlogov v zvezi z njihovo konstrukcijo ali načinom delovanja, če so opremljeni z oznako EGS-homologacije sestavnega dela.

2. Vendar lahko država članica prepove dajanje na trg odsevnikov, ki nosijo oznako EGS-homologacije sestavnega dela, če dosledno ne ustrezajo homologiranemu tipu.

Ta država takoj obvesti druge države članice in Komisijo o sprejetih ukrepih in navede razloge za svojo odločitev.

▼M2

Člen 4

Pristojni organi držav članic obveščajo drug drugega po postopku, določenem v členu 4(6) Direktive 70/156/EGS, o vsaki homologaciji, ki so jo podelili, zavrnili ali preklicali na podlagi te direktive.

▼B

Člen 5

1. Če država članica, ki je podelila EGS-homologacijo sestavnega dela, ugotovi, da določeno število odsevnikov z enako oznako EGS-homologacije sestavnega dela ni skladnih s tipom, ki mu je podelila homologacijo, sprejme potrebne ukrepe za zagotovitev skladnosti proizvodnje s homologiranim tipom. Pristojni organi te države članice obvestijo pristojne organe drugih držav članic o sprejetih ukrepih, ki lahko v primeru dosledne neskladnosti vključujejo tudi preklic EGS-homologacije sestavnega dela. Navedeni organi sprejmejo enake ukrepe, če jih o taki neskladnosti obvestijo pristojni organi druge države članice.

2. Pristojni organi držav članic se v roku enega meseca obvestijo med seboj o preklicu EGS-homologacije sestavnega dela in o razlogih za ta ukrep.

Člen 6

Vsako odločbo, izdano na podlagi predpisov, sprejetih pri izvajanju te direktive, o zavrnitvi ali preklicu homologacije odsevnika ali prepovedi dajanja v promet ali uporabe je treba podrobno obrazložiti. Prizadeto stranko je treba o tej odločbi uradno obvestiti in jo hkrati obvestiti o razpoložljivih pravnih sredstvih na podlagi veljavne zakonodaje v državah članicah ter o rokih za njihovo uveljavitev.

Člen 7

Nobena država članica ne sme zavrniti podelitve EGS-homologacije ali nacionalne homologacije za vozilo zaradi razlogov v zvezi z odsevniki, če imajo ti oznako EGS-homologacije sestavnega dela in so vgrajeni skladno z zahtevami, določenimi v Direktivi 76/756/EGS.

Člen 8

Nobena država članica ne sme zavrniti ali prepovedati prodaje, registracije, začetka uporabe ali uporabe vozila zaradi razlogov v zvezi z odsevniki, če imajo ti oznako EGS-homologacije sestavnega dela in so vgrajeni po zahtevah, določenih v Direktivi 76/756/EGS.

▼M2

Člen 9

V tej direktivi „vozilo“ pomeni vsako motorno vozilo, namenjeno uporabi na cesti, z nadgradnjo ali brez nje, z vsaj štirimi kolesi in z največjo konstrukcijsko določeno hitrostjo večjo od 25 km/h, in priklopna vozila, razen tirnih vozil ter kmetijskih in gozdarskih traktorjev in vseh delovnih strojev.

▼B

Člen 10

Spremembe, potrebne za prilagoditev zahtev iz prilog tehničnemu napredku, se sprejmejo po postopku, določenem v členu 13 Direktive 70/156/EGS.

Člen 11

1. Države članice sprejmejo in objavijo predpise, potrebne za uskladitev s to direktivo, najpozneje do 1. julija 1977 in o tem takoj obvestijo Komisijo.

2. Po notifikaciji te direktive države članice zagotovijo pravočasno obveščanje Komisije, da bi ta lahko posredovala svoje pripombe na predloge zakonov ali drugih predpisov, predloženih za sprejetje na področju, urejenem s to direktivo.

Člen 12

Ta direktiva je naslovljena na države članice.

▼M2









SEZNAM PRILOG







PRILOGA I: Upravne določbe za homologacijo Dodatek 1: Opisni list Dodatek 2: Certifikat o homologaciji Dodatek 3: Vzorci oznake ES-homologacije sestavnega dela PRILOGA II: Področje uporabe in tehnične zahteve









PRILOGA I

UPRAVNE DOLOČBE ZA HOMOLOGACIJO

1. VLOGA ZA PODELITEV ES-HOMOLOGACIJE SESTAVNEGA DELA

1.1 Vlogo za podelitev ES-homologacije na podlagi člena 3(4) Direktive 70/156/EGS za tip odsevnika vloži proizvajalec.

1.2 Vzorec opisnega lista je podan v Dodatku 1.

1.3 Tehnični službi, pristojni za opravljanje homologacijskih preskusov, je treba posredovati naslednje: 1.3.1 pri odsevnikih razreda I A ali III A, 1.3.1.1 deset (10) vzorcev v barvi, ki jo je določil proizvajalec; 1.3.1.2 po potrebi dva vzorca v drugih barvah zaradi sočasne ali naknadne razširitve homologacije na odsevnike v drugih barvah; 1.3.2 pri odsevnikih razreda IV A deset (10) vzorcev in po potrebi sredstva za pritrditev.

2. OZNAKE

2.1 Odsevniki, predloženi zaradi podelitve ES-homologacije sestavnega dela, morajo biti označeni z: 2.1.1 blagovno znamko ali znamko proizvajalca; 2.1.2 oznako TOP, nameščeno vodoravno na zgornjem delu svetleče površine, če je to potrebno zaradi jasnega določanja kota ali kotov zasuka, kakor jih je določil proizvajalec.

2.2 Te oznake morajo biti jasno čitljive in neizbrisne ter nameščene na svetleči površini ali na eni izmed svetlečih površin svetlobne naprave. Vidne morajo biti z zunanje strani, ko je odsevnik pritrjen na vozilu.

2.3 Na vsaki napravi mora biti dovolj prostora za oznako homologacije sestavnega dela. Ta prostor mora biti označen na risbah, navedenih v Dodatku 1.

3. PODELITEV ES-HOMOLOGACIJE SESTAVNEGA DELA

3.1 Če so izpolnjene ustrezne zahteve, se ES-homologacija podeli na podlagi člena 4(3), in če pride v poštev, na podlagi člena 4(4) Direktive 70/156/EGS.

3.2 Vzorec certifikata o ES-homologaciji je podan v Dodatku 2.

3.3 Za vsak homologirani tip odsevnika se podeli homologacijska številka skladno s Prilogo VII k Direktivi 70/156/EGS. Ista država članica ne sme podeliti iste številke drugemu tipu odsevnika.

3.4 Če se podelitev ES-homologacije sestavnega dela zahteva za tip svetlobne in svetlobno-signalne naprave, ki vključuje odsevnik in druge svetilke, se lahko podeli samo ena številka ES-homologacije, če odsevnik izpolnjuje zahteve te direktive in je vsaka od ostalih svetilk, ki so deli svetlobne in svetlobno-signalne naprave, za katero se zahteva podelitev ES-homologacije sestavnega dela, skladna s posamično direktivo, ki se uporablja zanjo.

4. OZNAKA ES-HOMOLOGACIJE SESTAVNEGA DELA

4.1 Poleg oznak iz točke 2.1 mora biti na vsakem odsevniku, skladnem s tipom, homologiranim na podlagi te direktive, oznaka ES-homologacije sestavnega dela.

4.2 To oznako sestavljajo: 4.2.1 pravokotnik, v katerem sta črka „e“ in številčna ali črkovna oznaka države članice, ki je podelila homologacijo: 1 za Nemčijo 2 za Francijo 3 za Italijo 4 za Nizozemsko 5 za Švedsko 6 za Belgijo ▼A4 7 za Madžarsko 8 za Češko ▼M2 9 za Španijo 11 za Združeno kraljestvo 12 za Avstrijo 13 za Luksemburg 17 za Finsko 18 za Dansko ▼A4 20 za Poljsko ▼M2 21 za Portugalsko 23 za Grčijo ▼A4 26 za Slovenijo 27 za Slovaško 29 za Estonijo 32 za Latvijo 36 za Litvo CY za Ciper ▼M2 IRL za Irsko; ▼A4 MT za Malto; ▼M2 4.2.2 v bližini pravokotnika „osnovna homologacijska številka“ iz dela 4 homologacijske številke, navedene v Prilogi VII k Direktivi 70/156/EGS, pred katero sta dve številki, ki označujeta zaporedno številko, podeljeno za najnovejšo tehnično spremembo Direktive 76/757/EGS na dan, ko je bila podeljena ES-homologacija. V tej direktivi je ta zaporedna številka 02; 4.2.3 dodatni simbol: 4.2.3.1 „I A“, „III A“ ali „IV A“ za oznako razreda, v katerega je bil odsevnik pri homologaciji razvrščen.

4.3 Oznaka ES-homologacije sestavnega dela se namesti na svetlečo površino odsevnika tako, da je neizbrisna in jasno čitljiva tudi po vgradnji odsevnika na vozilo.

4.4 Primeri oznake ES-homologacije sestavnega dela so podani v Dodatku 3, slika 1.

4.5 Če je za tip svetlobne in svetlobno-signalne naprave, ki vključuje odsevnik in druge svetilke, podeljena ena sama številka ES-homologacije sestavnega dela skladno s točko 3.4 zgoraj, se lahko namesti ena sama oznaka ES-homologacije sestavnega dela, ki jo sestavljajo: 4.5.1 pravokotnik, v katerem sta črka „e“ in številčna ali črkovna oznaka države članice, ki je podelila homologacijo (glej točko 4.2.1); 4.5.2 osnovna homologacijska številka (glej točko 4.2.2, prva polovica stavka); 4.5.3 po potrebi predpisana puščica, če gre za sklop svetilke kot celoto.

4.6 Ta oznaka je lahko nameščena na poljubnem mestu na svetilkah, ki so združene, kombinirane ali integrirane, če: 4.6.1 je vidna po vgradnji svetilk; 4.6.2 delov površine sevanja združenih, kombiniranih ali integriranih svetilk ni mogoče odstraniti, ne da bi se pri tem odstranila homologacijska oznaka.

4.7 Identifikacijska oznaka vsake svetilke, skladne z vsako direktivo, na podlagi katere je bila podeljena ES-homologacija sestavnega dela, mora biti označena skupaj z zaporedno številko (glej točko 4.2.2, druga polovica stavka), in če je potrebno, s črko „D“ ter predpisano puščico: 4.7.1 bodisi na ustrezni površini sevanja; 4.7.2 ali v skupini tako, da je mogoče jasno identificirati vsako izmed združenih, kombiniranih ali integriranih svetilk.

4.8 Mere delov te oznake ne smejo biti manjše od najmanjših mer, določenih za posamezne oznake v različnih direktivah, na podlagi katerih je bila podeljena ES-homologacija sestavnega dela.

4.9 Primeri oznake ES-homologacije sestavnega dela za svetilko, ki je združena, kombinirana ali integrirana z drugimi svetilkami, so podani v Dodatku 3, slika 2.

5. SPREMEMBA TIPA IN SPREMEMBA HOMOLOGACIJE

5.1 Pri spremembah tipa, homologiranega na podlagi te direktive, se uporabljajo določbe člena 5 Direktive 70/156/EGS.

5.2 Pri razširitvi homologacije na odsevnik, ki se razlikuje samo po barvi, morajo vzorci vsake druge barve, predloženi skladno s točko 1.3.1.2, izpolnjevati samo kolorimetrične zahteve; drugih preskusov ni treba ponoviti. Ta točka se ne uporablja za odsevnike razreda IV A.

6. SKLADNOST PROIZVODNJE

6.1 Praviloma se ukrepi za zagotavljanje skladnosti proizvodnje sprejmejo skladno z določbami člena 10 Direktive 70/156/EGS.

6.2 Glede mehanskih in geometrijskih značilnosti se skladnost šteje za zadovoljivo, če razlike ne presegajo neizogibnih odstopanj v proizvodnji.

6.3 Skladnost proizvodnje se ne razveljavi, če vse fotometrijske meritve, izvedene na naključnem vzorcu, ustrezajo vsaj 80 % predpisanih vrednosti.

6.4 Če ni izpolnjen pogoj iz točke 6.3, se izbere še en naključni vzorec, ki vključuje pet primerkov. Povprečna vrednost vseh fotometrijskih vrednosti mora ustrezati predpisanim vrednostim in nobena posamezna vrednost ne sme biti manjša od 50 % predpisane vrednosti.









Dodatek 1

Naslednje podatke je treba, če je to potrebno, posredovati v trojniku in morajo vsebovati kazalo. Risbe, če so priložene, morajo biti v ustreznem merilu in dovolj podrobne v formatu A4 ali zložene na ta format. Tudi fotografije, če so priložene, morajo prikazovati zadostne podrobnosti.

Če so sistemi, sestavni deli ali samostojne tehnične enote upravljani elektronsko, morajo biti dodani podatki o njihovem delovanju.

0. SPLOŠNO

0.1 Znamka (blagovna znamka proizvajalca):…

0.2 Tip in trgovska oznaka(e):…

0.5 Ime in naslov proizvajalca:…

0.7 Za sestavne dele in samostojne tehnične enote mesto in način pritrditve oznake ES-homologacije:…

0.8 Naslov(-i) proizvodne(-ih) tovarne (tovarn):…

1. OPIS NAPRAVE

1.1 Tip naprave:… 1.1.1 Funkcija(-e) naprave:… 1.1.2 Kategorija ali razred naprave:… 1.1.3 Barva oddane ali odbite svetlobe:…

1.2 Risba(-e), dovolj podrobna(-e), da omogoča(-jo) identifikacijo tipa naprave in prikazujejo:…… 1.2.1 v katerem geometrijskem položaju se naprava vgradi na vozilo (ne velja za svetilke za osvetlitev zadnje registrske tablice):… 1.2.2 os opazovanja, ki naj velja kot referenčna os pri preskusih (vodoravni kot H = 0°, navpični kot V = 0°), in točko, ki naj velja kot referenčno središče pri navedenih preskusih (ne velja za odsevnike in svetilke zadnje registrske tablice):…… 1.2.3 mesto, predvideno za oznako ES-homologacije sestavnega dela:…… 1.2.4 za svetilke za osvetlitev zadnje registrske tablice geometrijski položaj, v katerem se naprava vgradi glede na prostor, predviden za registrsko tablico, ter oris primerno osvetljene ploskve:… 1.2.5 za žaromete in žaromete za meglo naris svetilk s podrobnostmi reber na leči, če pride v poštev, in prečni prerez:…

1.3 Kratek tehnični opis, ki razen za svetilke z nezamenljivimi viri svetlobe navaja še zlasti kategorijo ali kategorije predpisanih virov svetlobe, ki je ali so med tistimi, ki jih vključuje Direktiva 76/761/EGS (ne velja za odsevnike):……

1.4 Specifični podatki… 1.4.1 Za svetilke za osvetlitev zadnje registrske tablice izjava, ali je naprava predvidena za osvetljevanje široke/visoke/široke in visoke tablice:…… 1.4.2 Za žaromete,… 1.4.2.1 podatki, ali je žaromet predviden za kratki in dolgi svetlobni pramen ali le za enega izmed njiju:… 1.4.2.2 za žaromet s kratkim svetlobnim pramenom podatke, ali je konstruiran za vožnjo po levi in desni strani cestišča ali le za vožnjo po levi ali desni strani cestišča:… 1.4.2.3 če je žaromet opremljen z nastavljivim reflektorjem, položaj(-i) vgradnje žarometa glede na cestišče in srednjo vzdolžno ravnino vozila, če je žaromet predviden le za uporabo v tem(-h) položaju(-ih):… 1.4.3 Za pozicijske svetilke, zavorne svetilke in smerne svetilke:… 1.4.3.1 ali je napravo mogoče uporabiti tudi v skupini dveh svetilk iste kategorije, povezanih v eno celoto:… 1.4.3.2 za naprave z dvema nivojema svetilnosti (zavorne svetilke in smerne svetilke kategorije 2b) diagram razporeditve in specifikacija značilnosti sistema, ki zagotavlja dva nivoja svetilnosti:… 1.4.4 Za odsevnike kratek opis z navedbami tehničnih specifikacij materialov odsevne optične enote:… 1.4.5 Za žaromete za vzvratno vožnjo izjava, ali je naprava predvidena za vgradnjo na vozilo izključno v paru naprav:…









Dodatek 2

CERTIFIKAT O ES-HOMOLOGACIJI

Žig homologacijskega organa

Sporočilo o

— homologaciji ( 6 )

— razširitvi homologacije ( 7 )

— zavrnitvi homologacije ( 8 )

— preklicu homologacije ( 9 )

za tip vozila/sestavnega dela/samostojne tehnične enote ( 10 ) skladno z Direktivo…/…/EGS, nazadnje spremenjeno z Direktivo…/…/EGS

Št. homologacije:…

Razlog za razširitev:…

DEL I

0.1 Znamka (blagovna znamka proizvajalca):……

0.2 Tip in trgovska oznaka(e):…

0.3 Podatki za identifikacijo tipa, če je oznaka na vozilu/sestavnem delu/samostojni tehnični enoti ( 11 ) ( 12 ):… 0.3.1 Mesto te oznake:…

0.4 Kategorija vozila ( 13 ) ( 14 ):…

0.5 Ime in naslov proizvajalca:…

0.7 Za sestavne dele in samostojne tehnične enote mesto in način namestitve oznake ES-homologacije:…

0.8 Naslov(-i) proizvodne(-ih) tovarne (tovarn):…

DEL II

1. Dodatni podatki (če pride v poštev): glej Dopolnilo

2. Tehnična služba, pristojna za opravljanje preskusov:…

3. Datum poročila o preskusu:…

4. Številka poročila o preskusu:…

5. Opombe (če je primerno): glej Dopolnilo

6. Kraj:…

7. Datum:…

8. Podpis:…

9. Priložen je seznam dokumentov, ki se hranijo pri tehnični službi, ki je opravila homologacijo, in se na zahtevo lahko dobijo.

1. DODATNI PODATKI

1.1 Po potrebi navesti za vsako svetilko 1.1.1 Kategorija(-e) naprave (naprav):… 1.1.2 Število in kategorija virov svetlobe (ne velja za odsevnik) ( 15 )…… 1.1.3 Barva oddane ali odbite svetlobe:… 1.1.4 Homologacija se podeli izključno za uporabo kot nadomestni del na vozilih, ki so že v uporabi: da/ne ( 16 )…

1.2 Specifični podatki za določene tipe svetlobnih ali svetlobno-signalnih naprav… 1.2.1 Za odsevnike: samostojne/kot dele sklopa naprav ( 17 )… 1.2.2 Za svetilke za osvetlitev zadnje registrske tablice: naprava za osvetlitev visoke tablice/široke tablice ( 18 )… 1.2.3 Za žaromete: če so opremljeni z nastavljivim reflektorjem, položaj(-i) vgradnje žarometa glede na cestišče in vzdolžno srednjo ravnino vozila, če je žaromet predviden za uporabo le v tem(-h) položaju(-ih):… 1.2.4 Za žaromete za vzvratno vožnjo: ta naprava je vgrajena na tipu vozila le kot del para naprav: da/ne ( 19 )…

5. OPOMBE

5.1 Risbe 5.1.1 Za svetilke za osvetlitev zadnje registrske tablice: priložena risba št.… prikazuje, v katerem geometrijskem položaju se naprava vgradi glede na prostor, predviden za registrsko tablico, ter oris primerno osvetljene ploskve; 5.1.2 Za odsevnike: priložena risba št.… prikazuje geometrijski položaj, v katerem se naprava vgradi na vozilo; 5.1.3 Za vse druge svetlobne in svetlobno-signalne naprave: priložena risba št.… prikazuje, v katerem položaju se naprava vgradi na vozilo ter referenčno os in referenčno središče naprave.

5.2 Za žaromete: način delovanja med preskusom (točka 5.2.3.9 Priloge I k Direktivi 76/761/EGS):…









Dodatek 3

PRIMERI OZNAKE ES-HOMOLOGACIJE SESTAVNEGA DELA

Slika 1

Naprava z zgoraj prikazano oznako ES-homologacije sestavnega dela je odsevnik razreda I A, ki mu je bila podeljena homologacija v Nemčiji (e1) na podlagi te direktive (02) pod osnovno homologacijsko številko 1471.

Slika 2

Poenostavljeno označevanje združenih, kombiniranih ali integriranih svetilk, če sta dve ali več svetilk del istega sklopa

(Navpične in vodoravne črte ponazarjajo obliko svetlobno-signalne naprave. Le-te niso del homologacijske oznake).

VZOREC A

VZOREC B

VZOREC C

Opomba:

Trije primeri homologacijskih oznak, vzorci A, B in C, predstavljajo tri možnosti označevanja svetlobne in svetlobno-signalne naprave, če sta dve ali več svetilk del iste enote združenih, kombiniranih ali integriranih svetilk. Ta homologacijska oznaka prikazuje, da je bila naprava homologirana v Nemčiji (e1) pod osnovno homologacijsko številko 1712 in vključuje:

odsevnik razreda I A, homologiran skladno z Direktivo 76/757/EGS, zaporedna št. 02;

zadnjo smerno svetilko kategorije 2a, homologirano skladno z Direktivo Sveta 76/759/EGS (UL L 262, 27.9.1976, str. 71), zap. št. 01;

rdečo zadnjo pozicijsko svetilko (R), homologirano skladno s Prilogo II k Direktivi Sveta 76/758/EGS (UL L 262, 27.9.1976, str. 54), zap. št. 02;

zadnjo svetilko za meglo (F), homologirano skladno z Direktivo Sveta 77/538/EGS, zap. št. 00;

žaromet za vzvratno vožnjo (AR), homologiran skladno z Direktivo Sveta 77/539/EGS (UL L 220, 29.8.1977, str. 60), zap. št. 00;

zavorno svetilko z dvema nivojema svetilnosti (S2), homologirano skladno s Prilogo II k Direktivi 76/758/EGS, zap. št. 02;

svetilko za osvetlitev zadnje registrske tablice (L), homologirano skladno z Direktivo Sveta 76/760/EGS (UL L 262, 27.9.1976, str. 85), zap. št. 00.









PRILOGA II

PODROČJE UPORABE IN TEHNIČNE ZAHTEVE

1. PODROČJE UPORABE

Ta direktiva se uporablja za odsevnike za motorna in priklopna vozila.

2. TEHNIČNE ZAHTEVE

2.1 Tehnične zahteve so zahteve, določene v točkah 2, 6 in 7 ter v prilogah 1 in 4 do 15 Pravilnika ECE R 3, kivključuje naslednje dokumente: — Spremembe 01 in 02 ( 20 ); — Dopolnilo 1 k spremembam 02 ( 21 ); — Dopolnilo 2 k spremembam 02 ( 22 ); — Dopolnilo 3 k spremembam 02 ( 23 ), razen 2.1.1 kjer se sklicuje na Pravilnik R 48, se to razume kot sklicevanje na „Direktivo 76/756/EGS“.











E/ECE/324 Dodatek 2. E/ECE/TRANS/505

(

20

)







E/ECE/324 Dodatek 2/Revizija 1 in…../Revizija 1/Sprememba 1. E/ECE/TRANS/505

(

21

)







E/ECE/324 Dodatek 2/Revizija 1/Sprememba 2. E/ECE/TRANS/505

(

22

)